克麗雅丹妮

克麗雅．丹妮，係一個法國導演。

生平
克麗雅丹妮1946年4月21號喺巴黎出世，但係喺法國非洲殖民地成長。佢老竇係公務員，先後派駐布基納法索、喀麥隆、法屬索馬利蘭、塞內加爾。佢童年同爸爸媽媽細妹喺西非嘅生活塑造佢嘅視野。佢爸爸自細教佢哋兩姐妹獨立對法國殖民地係好事。呢啲後來影響到佢電影中多講非洲嘅殖民主義同後殖民生活。12歲時，佢因為醫病翻返巴黎，仲喺巴黎渡過佢嘅青春期。童孩時期喺非洲生活嘅佢，重返法國後，感到難以融入法國生活。1969年，佢嫁咗畀請佢做助手嘅攝影師，但係佢哋好快就離婚收場。

1971年佢離婚後，就做過好多導演嘅助導，合作導演包括積葵利維特、哥斯達加華斯。後來，佢幫雲溫達斯拍攝《德州．巴黎》，雲溫達斯指丹妮具備自己拍片嘅能力，再做助導只係嘥時間。丹妮亦覺得自己需要執導拍片，以便拍出自己嘅作品。1988年，佢拍出處女作《巧克力》，展開佢嘅電影生涯。

2022年，《心身雙刃》令佢贏得柏林國際影展最佳導演銀熊獎。同年，另一作品《正午之星》令佢喺康城影展奪得評審團大獎。

風格
M+香港電影及媒體策展人李焯桃話，克麗雅丹妮嘅作品由非洲記憶出發、之後關注法國移民，再到法國本土青少年，一步一步走出佢嘅敘事、影象風格。M+流動影像助理策展人羅鍵鏘話，克麗雅丹妮作為喺非洲長大嘅女人，喺《巧克力》、《不眠夜》呢啲作品，涉及好多有關殖民、後殖民嘅議題。佢嘅電影嘅一大特色，係「省略化」！佢省略某啲重要嘅物事，開放觀眾嘅想像去填補，而唔係說教，也唔係以史詩形式去講故事。丹妮嘅電影男一個共通點係訴諸感性，畫面凝煉含蓄，敘事有時甚至模糊，但就表現咗角色之間奇異又動人嘅欲望關係。

作品
長片
1988 巧克力 (Chocolat)
1990 不怕死 (No Fear, No Die)
1994 不眠夜 (J'al pas sommeil)
1994 美國佬滾蛋 (U.S. Go Home)
1996 兄兄妹妹 (Nénette et Boni)
1999 軍中禁戀 (Beau Travail)
2001 血洗蜜月期/血盤大口（Trouble Every Day)
2002 星期五晚上 (Vendredi soir)
2004 心之潛蝕 (L'intrus)
2008 巴黎日和 (35 rhums)
2009 白鬼 (White Material)
2013 仇人的情婦 (Les Salauds)
2017 巴黎眾色相 (Un beau soleil intérieur)
2018 太空生活 (High Life)
2022 心身雙刃 (Avec amour et acharnement)
2022 正午之星 (Stars at Noon)

攷

拎

法國人
導演
電影導演